cyanic-selkie/wikianc huggingface dataset:
ארנון לוי
השלכות על פסיכותרפיה
מתפיסה זו נגזרות ההשלכות על הפסיכותרפיה וניתן לראותה בשני שלבים:
המודל ליצירת שינוי - פותח על ידי לוי ומבוסס על כך שגם המוח וגם העצמי משתמשים באותה מטה-שפה של מערכות מורכבות מסתגלות:
עקרונות אלה ואחרים משותפים למוח ולעצמי ויישום של טכניקות פסיכותרפיה שונות, ויצירת פעילות לא שגרתית על סף הכאוס, כאשר הם נוצרים בתזמון המתאים יוצרים שינויים בו זמנית בעצמי ובמוח ומעוררים סינרגיה עוצמתית שמייצרת שינוי. המוח והעצמי מתפתחים ביחד על ידי סינרגיה, קו-אבולוציה, תלות הדדית ויחסי גומלין ולכן מטרת ההתערבות לשינוי היא ליצור התנהגויות והתנסויות חדשות שיוטמעו במוח ויצרו בו דפוסי פעולה חדשים. דפוסים אלה ישפיעו בחזרה על העצמי וייצרו התנסויות חדשות, ואלה יצרו דפוסי פעולה חדשים במוח וחוזר חלילה. כך נוצרים מעגלי משוב המתקיימים בסינרגיה ומאפשרים התפתחות אקספוננציאלית של המוח ושל העצמי לאחר שהמטפל/מאמן יסייע לפונה לפתח פרדיגמות מצמיחות זרימה חדשות ולנטרל את ההגנות, חסמי ההצלחה, והפרדיגמות המעכבות התפתחות.
הרודיאס
קורות חיים
בשנת 1 או 2 לספירה, נישאה הרודיאס לדודה הורדוס, בנו של המלך הורדוס ממרים בת שמעון הכהן הגדול. אחרי שבעלה הסתכסך עם אביו, הוא עבר עם הרודיאס להתגורר באחת מערי החוף של ארץ ישראל. בשנת 14 לספירה לערך ילדה לו הרודיאס את שלומית.
יחסי אוזבקיסטן–מונגוליה
יחסי אוזבקיסטן–מונגוליה הם יחסי החוץ בין אוזבקיסטן למונגוליה.
הסמל האבוד
עלילה
במקביל לנגדון וקתרין יחד עם סוכן CIA עשו דרכם לקאלורמה הייטס, שם סברו כי פיטר מוחזק. בהגיעם למקום גילו כי מלאך לא התפתה להגיע לכיכר פרנקלין אלא נשאר בדירתו. הוא רוצח את הסוכן ושובה את קתרין ולנגדון. הוא מכניס את לנגדון אל מכל חסך חושי ומאיים להטביע אותו אם לא ישלים את פיענוח הפירמידה. לנגדון משתף פעולה ומכווין את מלאך אל בית המקדש, היכל של הבונים החופשיים מצפון לבית הלבן. מלאך לוקח עימו את פיטר ונוסע לשם. כשהתברר לסאטו כי מלאך לא מגיע לכיכר פרנקלין היא שלחה את כוחותיה לקאלורמה הייטס ושחררה את לנגדון וקתרין ומשם הם עשו את דרכם לבית המקדש. שם בינתיים גילה מלאך לפיטר כי הוא בעצם בנו, זאכרי. הוא ביקש מאביו פיטר להקריב אותו באמצעות הריגתו בסכין גדולה שהביא לו, כמעין שחזור של עקדת יצחק אשר אמור להביא להפיכתו לישות אלוהית. מלאך נשכב על מזבח האבן שבמרכז האולם ופיטר מניף את הסכין, אך לפתע כוחות CIA פורצים לאולם. במקביל באמצעות פעימה אלקטרומגנטית מצליח ה-CIA לשבש את תוכניתו של מלאך להפיץ את הסרטונים הפנימיים. קתרין, לנגדון ופיטר מתאחדים, ופיטר לוקח את לנגדון אל אנדרטת וושינגטון, המקום האמיתי אליו מכוונת הפירמידה.
יצירות אומנות בולטות המוזכרות בספר
בספר, כבכל ספריו של בראון, מוזכרות יצירות אומנות שונות המשחקות תפקיד בעלילת הספר וזוכת לפרשנויות שונות. יצירה בולטת ראשונה היא האפותאוזה של וושינגטון (The Apotheosis of Washington) – ציור קיר ענק שצויר על ידי האמן היווני-איטלקי קונסטנטינו ברומידי (Constantino Brumidi) בשנת 1865 ומעטר את הצד הפנימי של כיפת הרוטונדה של הקפיטול. הציור עמוס האלגוריות, בגובה 55 מטר מרצפת הרוטונדה, משתרע על 433.3 מטר רבוע. הציור מתאר את האפותאוזה (ביוונית: ἀποθέωσις), כלומר הפיכתו לאל, של ג'ורג' וושינגטון. בציור וושינגטון מוקף בדמויות מיתולגיות שונות, ולידו ישובות אלת החירות ואלת הניצחון. האפותאוזה באה לידי ביטוי בספר בניסיונו של מלאך לזכות בכוח אלוהי. לנגדון מסביר בספר כי "המיסטריות העתיקות" אותן שומרים לכאורה הבונים החופשיים בסוד "הן מעין הוראות הפעלה למיצוי כוחו הלטנטי של המוח האנושי... מרשם לאפותיאוזה אישית".
כביכול כיצירה המבטאת רעיון דומה לאפותאוזה, זוכה גם לציון הפסל המלכת וושינגטון (Enthroned Washington). פסל שיש המתנשא לגובה 3.5 מטר המציג את ג'ורג' וושינגטון על בסיס פסל זאוס באולימפיה בדמותו האלוהית של זאוס. הפסל נוצר על ידי הפסל האמריקני הורציו גרינאו (Horatio Greenough) לרגל שנת הולדתו המאה של וושינגטון. הפסל הושלם בשנת 1840 והוצב תחילה ברוטונדה של הקפיטול. כיום הוא מוצב במוזיאון הלאומי להיסטוריה אמריקנית בעיר.
ליברמור
היסטוריה
לפני שהחל האזור בו ממוקמת ליברמור להיות חלק משטחו של המיסיון הפרנציסקני של סן חוזה (כיום בפרימונט), הוא היה מקום משכנם של שבטי האוהלון (Ohlone). בכל מיסיון פעלו שניים או שלושה נזירים וחיל מצב של עד חמישה חיילים שסייעו לשמור על הסדר במיסיון ולשלוט על האינדיאנים. כמו רוב האינדיאנים בקליפורניה, אלה שהתגוררו בסביבתו של מיסיון סן חוזה, הוכנסו אליו בכפייה, שם הם למדו ספרדית, את יסודות הדת הקתולית, מלאכת הבניה, מקצועות חקלאיים ורעיית בעליה חיים. במקור, לא הייתה לילידים של קליפורניה מיומנות בחקלאות או בביות בעלי חיים, למעט כלבים. האינדיאנים של המיסיון חיו במתחמים שהם בנו בעצמם בהנחיית הספרדים ובהם חיו הנשים והגברים בנפרד. אוכלוסיית המיסיונים של קליפורניה הצטמצמה במהירות כאשר האינדיאנים נדבקו במחלות שמהן לא היו מחוסנים ושיעור תמותה של 50% לא היה נדיר. בין השנים 1800-1837 שימש עמק ליברמור-אמדור בעיקר כאדמת מרעה לעדרי הבקר, הצאן והסוסים שהיו בבעלות המיסיון. העדרים רעו בשטחי מרעה פראיים ולא מגודרים וכונסו אחת לשנה לצורך הפקת חלב ועורות. בעלי החיים המתים הושארו להירקב או ששימשו טרף לדובי הגריזלי ששוטטו אז בקליפורניה. תהליך החילון וסגירת המיסיונים של קליפורניה, כפי שדרשה ממשלת מקסיקו, גרם לכך שבין השנים 1834-1837 הועברו האדמות והרכוש של המיסיונים לאורך חופי קליפורניה לידיהם של כ-600 חוות. לאחר שפורקו המיסיונים, הועסקו האינדיאנים ששרדו בחוות לגידול תבואות ובעלי חיים, שם הם קיבלו מקום מגורים ומזון, מעט בגדים ובדרך כלל לא קיבלו תשלום על עבודתם, תנאים דומים לאלה שקיבלו במיסיונים. חלק מהאינדיאנים הללו חזרו לחיק השבטים שלהם.
זמן מאוחר
לאחר העברת אגפים,
מוחמד החמישי, מלך מרוקו
מוחמד החמישי בִּן יוּסף (בערבית: محمد الخامس; 10 באוגוסט 1909 – 26 בפברואר 1961) היה סולטאן מרוקו תחת הכיבוש הצרפתי בשנים 1927–1953, ומלך מרוקו העצמאית מ-1955 עד 1961. נחשב לאבי האומה המרוקאית ומשחררה מהקולוניאליזם הצרפתי.
כיל רותם
מפעליה של הקבוצה בנגב, במישור רותם, באורון, בהר צין ובחו"ל תלויים לחלוטין באספקה סדירה של חומרי הגלם הבסיסי לתעשיית הזרחן, קרי פוספטים, אשר נמצאים ברחבי הנגב.
פעילות
החברה מחזיקה ברישיונות לכריית פוספטים באתרים שונים בנגב למעלה מ-60 שנה. לחברה שלושה מפעלים - רותם, צין ואורון, בהם מועסקים כ־1,100 עובדים, רובם תושבי הנגב.
זיהום אוויר
בשנת 2011 קבע ד"ר אביהו בורג מהמכון הגאולוגי שהזיהום בעין בוקק הוא תוצאת זיהום של מפעלי כיל רותם במישור רותם.
זיהום נחל אשלים
ב-7 בפברואר 2019 פורסם כי מנהלי המפעל זומנו לשימוע במשרד להגנת הסביבה בעקבות גלישת כמה עשרות קוב של מי בוצה בעקבות גשמים עזים.
M67
תצפית
M67 נמצא כ-1.7 מעלות ממערב לכוכב α בסרטן. עם בהירות מדרגה 6.1 הוא ניתן לצפייה ללא ציוד עזר רק בתנאים מיטביים. משקפת פשוטה מאפשרת להבחין בו בקלות וטלסקופ חובבים מאפשר להבחין במאות מכוכבי הצביר הבהירים.
דואר דיפלומטי
דואר דיפלומטי (באנגלית: diplomatic bag) הוא מעטפה, חבילה, מזוודה או כל מארז אחר המשמש למשלוח חומרים הנהנים מחסינות דיפלומטית מחיפוש או תפיסה. דואר דיפלומטי מועבר בדרך כלל על ידי שליח דיפלומטי, כמוגדר בסעיף 27 לאמנת וינה בדבר יחסים דיפלומטיים, והשליח נהנה אף הוא מחסינות דיפלומטית ממעצר או עיכוב. האמנה קובעת כי על השליח הדיפלומטי לשאת תעודה רשמית המציינת את מעמדו ואת מספר השקים הדיפלומטיים שהוא נושא. עוד קובעת האמנה כי הדואר הדיפלומטי חייב לשאת סימן חיצוני ברור המעיד על אופיו והוא חייב להכיל אך ורק מסמכים וחפצים שנועדו לשימוש רשמי. ניתן להפקיד דואר דיפלומטי אף בידי קברניט חברת תעופה מסחרית שמטוסה טס לנמל הכניסה למדינת היעד של השק. במקרה כזה, השק עדיין יהנה מחסינות דיפלומטית, אף שהקברניט לא יהנה ממעמד של שליח דיפלומטי, אולם המדינה המארחת חייבת להתיר, לחבר במשלחת הדיפלומטית שאליה מיועד השק, גישה חופשית וישירה לקברניט כדי לקבל מידיו את המשלוח.
אנליזה רטרו-סינתטית
עקרונות
כוחה של האנליזה הרטרו-סינתטית היא בכך שהיא מאפשרת לגלות נתיבים רבים לסינתזה של מולקולת התוצר, ובכך מגדילה את מרחב הגמישות בבחירה של חומרי הגלם ובבחירה של המתודולוגיה הסינתטית הנבחרת.
דוגמאות
רטרו-סינתזה של פניל אצטט רטרו-סינתזה של פרוסטגלנדין
ניגון נשים
רקע
כשנה לאחר מכן הוקם בית המדרש "ניגון נשים" על ידי המייסדות: טללית שביט, רבקה לוביץ', ד"ר ענת ישראלי ואסתר פישר.
ג'רמיין לנס
נבחרת הולנד
במוקדמות מונדיאל 2014 כבר היה ללנס חלק משמעותי בנבחרת הולנד. הוא כבש חמישה שערים ובישל חמישה נוספים והעפיל עם הנבחרת לטורניר עצמו. במונדיאל השתתף בשלושת משחקי הנבחרת בשלב הבתים.
הכרה
המונח הכרה מתאר גם תופעות מקבילות לידיעה האנושית בקרב בעלי חיים מפותחים. יש המייחסים את המונח הכרה גם עבור מערכות עיבוד מידע מפותחות ובינה מלאכותית, אם כי קיימת מחלוקת בשאלה האם ניתן להגדיר אותן כבעלות הכרה.
מקור המונח
מקור המילה קוגניציה הוא במילה הלטינית קוגנוסְצרה (cognoscere) (באיטלקית: conoscere, קונושרה) שמשמעותה לדעת, להכיר. המופעים המוקדמים של המילה קוגניטיבי (cognitive) במילון אוקספורד האנגלי מסבירים את המושג כ"התכוננות לפעולה או תהליך של ידיעה". המופע הראשון מ-1586, מראה כי המילה שימשה בהקשר של דיונים על התאוריות האפלטוניות של ידע.
המסדר הליבוני
המסדר כבש שטחים בשטחי לטביה ואסטוניה של היום. ניסיונות להתרחב לכיוון שטחים שהיו בשליטת רפובליקת נובגורוד לא הצליחו, והמסדר נחל מספר תבוסות בקרבות. במהלך מלחמת ליבוניה המסדר ספג תבוסות קשות. המגיסטר של המסדר החליט על פיזורו. על חלק מהשטחים שהיו בשליטת המסדר הוא הקים את דוכסות קורלנד וסמיגליה. השטחים הצפוניים הועברו לשליטת שוודיה ודנמרק. יתר השטחים סופחו על ידי הדוכסות הגדולה של ליטא.
הכרה
תופעות הכרתיות
תפקודים קוגניטיביים שונים מתבססים על תהליכים מוחיים שונים. כלומר, ההכרה מתבססת על הפעילות של מערכת העצבים.
פיתוח קוגניטיבי
התפתחות קוגניטיבית היא חלק מההתפתחות הכללית של האדם המתייחסת לעלייה ביכולתו של האדם לחשוב, לשקול, להבין ולפתור בעיות עם העלייה בגיל, עד גיל מסוים.
שדרות לקסינגטון
שדרת לקסינגטון (באנגלית: Lexington Avenue) או בקיצור "שדרת לקס" (Lex), היא שדרה בצידו המזרחי של האי מנהטן בעיר ניו יורק שבמדינת ניו יורק. השדרה חד סטרית, ומאפשרת תנועה לכיוון דרום בין רחוב 131 לגראמרסי פארק (הממוקם ברחוב 21 מזרח). אורכה של השדרה כ-8.9 ק"מ והיא משתרעת לאורך 110 גושי בניינים בין השכונות מארי היל, מידטאון, קרנגי היל והארלם. דרומית לגראמסי פארק נקרא הרחוב הממשיך את קו השדרה בשם "אירווינג פלייס".
היסטוריה
חלק השדרה הצפוני לרחוב 42 נבנה מאוחר יותר, בראשית המאה ה-20 בעת הקמת קו שדרת לקסינגטון של הרכבת התחתית של ניו יורק. הרחוב וקו הרכבת נפתחו ב-17 ביולי 1918.
דיכוטומיה
משתמשים בדיכוטומיה כדי להעצים ניגודיות בין שתי קבוצות, גם אם לפעמים החלוקה היא לא חד-משמעית.
כוכב השחר (סרט)
הסרט צולם ביפו העתיקה ובעיקר בנמל יפו.
תקציר העלילה
אבי (נועם קניאל) הוא נער בגיל ההתבגרות בעל כישרון זמרה. הוא גר בדירה קטנה ביפו עם אביו הדייג שמעון (אשר צרפתי) ואמו סטלה (ז'ניה פונטיין). אבי עוזר לאביו בדיג בלילות ובשווק הדגים ועקב זה הוא מידרדר בלימודים למורת רוחה של אמו.
קורס חובלים
גדנ"ע חובלים
לאחר סדרת הגדנ"ע מקבלים משתתפיו זימון לגיבוש חובלים בן 4 ימים בבה"ד חיל הים. למי שעובר את הגיבוש בהצלחה מובטח מקום בקורס החובלים (יש לעבור גם בדיקות רפואיות וסיווג ביטחוני אשר להם יזומן המלש"ב לאחר הגיבוש).
נשים בקורס חובלים
בשנת 1998 נפתח הקורס בפני נשים. בחודש אוגוסט 2000, סיימה את קורס חובלים הצוערת הראשונה, אורה פלד. עד שנת 2008 התקבלו לקורס יותר מ-80 נשים, וסיימו אותו בהצלחה ארבע עשרה נשים. מתוכן שתיים במגמת אלקטרוניקה ועשר במגמת שיט.
בוחן "קצין לוחם"
על מנת לעבור את הבוחן על הצוער לקבל 60 נקודות ולהצליח לפגוע בשתי מטרות. החובלים עומדים בקו הזינוק, מחולקים לשלשות, בידו של כל אחד מפה שונה בשביל שהניווט באמת יהיה עצמאי. משימתם היא להגיע לכל הנקודות בזמן מוקצב, שעה וארבעים וחמש דקות, וככל שעושים זאת יותר מהר צוברים יותר נקודות. אורך הניווט 6 ק"מ במהלכו החובלים צריכים למצוא לפחות ארבע מתוך שמונה נקודות בשביל לעמוד בהישג הנדרש. לאחר שעברו את הניווט וצלחו את המתקנים, הם עומדים בשורה ומחכים להזנקה לעבר היל"ם (ירי לאחר מאמץ). לרשותם דקה וארבעים שניות לרוץ למטווח ולירות שישה כדורים על מנת לפגוע בשתי מטרות לפחות.
טקסי סיום
בסוף שלב ייעודי מסתיים קורס החובלים בטקס, המתקיים בבה"ד חיל הים או בנמל חיפה שבו מקבלים הבוגרים את סיכת הקצין הימי ודרגות הקצין. החל משנת 2014 מקבלים המסיימים דרגת סגן. טקסי סיום קורס החובלים נערכו במשך השנים כהצגת תרגילי סידר משולבים בפעילות כלי שיט. הטקסים שתדירותם פעם ולפעמים פעמיים בשנה מהווים הזדמנות לארח את נכבדי צה"ל והמדינה.
מכונית ירוקה
מכוניות חשמליות
במשך קרוב לחמישים שנה, עד לשנות ה-70 לערך, כמעט נעלמה כליל המכונית החשמלית. יחד עם זאת כלי רכב חשמליים הוסיפו לשמש במגוון רחב של שימושים - החל ממלגזות שפועלות במחסנים, דרך רכבי גולף, קלנועיות וגם בכל קטר רכבת בעולם. כל קטרי הרכבת המודרניים בעולם מונעים על ידי מנועים חשמליים, מפני שרק מנועים כאלה מסוגלים לייצר את מומנט הכוח העצום שנדרש לצורך הנעת רכבת. בעוד שעובדה זו ברורה בקטרים חשמליים, הרי גם בקטרי דיזל, מה שמסובב את הגלגלים אינו אותו מנוע דיזל, אלא מנוע חשמלי שמקבל את אספקת החשמל שלו ממנוע הדיזל. מנועי הדיזל שעל הרכבת הם בסך הכל גנרטורים לצורך אספקת חשמל למנועים החשמליים.
פלסיאדפאים
פלסיאדפאים (שם מדעי: Plesiadapiformes) היא סדרה נכחדת של יונקי שליה ממחלקת היונקים. הם קרוביהם של הפרימטים החיים, ובעבר היו נכללים בסדרה זו. כיום רואים בהם סדרה עצמאית בעלת אב קדמון משותף עם הפרימטים (ייתכן שהפורגאטוריוס). משמעות שמם הוא "דמויי-אדפיים" (Adapidae) - משפחה של פרימטים קדומים שדמו ללמורים. בעבר חשבו שהם קשורים לבני המשפחה הנכחדת.
לאנאי
שטח האי כ-364 קמ"ר והוא השישי בגודלו באיי הוואי והארבעים ושניים בגודלו מכל האיים השייכים לארצות הברית. בצפון מפרידה בין לאנאי ובין האי מולוקאי תעלת קאלואי וממזרח מפרידה בין לאנאי ובין האי מאווי תעלת אואו. הנקודה הגבוהה ביותר באי (1,026 מטר מעל פני הים) נקראת לאנאיהל.
חתול רחוב
ויסות הריבוי הטבעי
הטוענים לריבוי אוכלוסיית החתולים מעלים את הצורך לווסת את מספר החתולים, בעיקר במרחב העירוני. קיימות דרכים שונות למניעת התרבות בלתי מבוקרת וצמצום מספרם של חתולי הרחוב. קיים ויכוח בין פעילי זכויות בעלי החיים, התומכים בעיקור וסירוס, לבין אנשי שמירת טבע, התומכים בהמתה, לגבי השיטה העדיפה לוויסות אוכלוסיית החתולים. לעומתם יש הטוענים שמספיקה שליטה במקורות המזון לצורך שליטה בגודל האוכלוסייה.
עיקור וסירוס של חתולי רחוב
פעולות העיקור והסירוס מבוצעות על ידי וטרינר בניתוח בהרדמה מלאה, שבו מוסרים מהנקבה הרחם והשחלות, ומהזכר האשכים. הטענה הרווחת היא שאין להליכים אלו תופעות לוואי שליליות. לרוב, בהתערבות כוללת באוכלוסיית חתולים נוטים לבחור באחת הפעולות, עיקור או סירוס, על מנת לעצור את התרבות החתולים. הבחירה בעיקור החתולות עשויה לעצור את הריבוי הטבעי, אך היא חודרנית ומסובכת יותר מבחינה רפואית, ולכן עלולה לסכן יותר את החתולות המשוחררות מיד לאחר הניתוח למקומן הטבעי ללא אפשרות למעקב ולטיפול חוזר. לעומת זאת, מוצג סירוס החתולים הזכרים כפעולה פשוטה יותר שאינה חודרנית ולכן לעיתים עדיפה על פני עיקור מסיבי.
מאבק משפטי בישראל
בישראל נערך מאבק של גופים לזכויות בעלי חיים כנגד רשויות ואגודות כגון צער בעלי חיים הנוקטות במדיניות של הריגת חתולי הרחוב כדי לשלוט בריבוים הטבעי באמצעות המתה. הרשויות הפועלות להמתת בעלי החיים רואות בהם מפגע תברואתי וטוענות שהמתתם תביא לפתרון הבעיה. המתנגדים לכך רואים במעשה פגיעה בזכויות בעלי החיים אותם ביית האדם ולכן הוא אחראי עליהם.
בפסיקה נוספת של בית משפט השלום בתל אביב נקבע כי לכידה או המתה של חתולי רחוב, שאינם מהווים סכנה לשלום הציבור, היא עבירה על החוק.
גדנ"ע
פעולות הגדנ"ע השונות הקנו תודעה ביטחונית, מגוון מיומנויות שימושיות וערכים ציוניים-עבריים לנערים שהתנדבו למסגרת. תכליתן הייתה מתן היסודות הדרושים ללוחם איכותי שיקבל את מרבית הכשרתו במסגרות הצבאיות הבוגרות, העסקת הנוער במשימות בלתי אלימות לפי צורכי היישוב וכן הכשרת כוח עתודה לוחם לעת צורך. הפעילות היומיומית התקיימה בחשאיות עד עזיבת החייל הבריטי האחרון, ונשאה "אופי רומנטי", כפי שתיארו זאת השותפים לסוד.
במלחמת העצמאות אלפי גדנ"עים השתתפו במאמץ המלחמתי כמזוהים עם הגדנ"ע או כבוגרי המסגרת בפלמ"ח או בחי"ש. המשימות שהוטלו על הגדנ"עים נעו בין קישור, קשר, סיוע בבתי חולים וביצור עמדות לבין לחימה פנים אל פנים, הטלת פצצות ממטוסים, צליפה והפעלת נשק כבד כמו מרגמות, נשק נ"ט ומקלעים. חלקם של הגדנ"עים בלחימה בירושלים, ושל פלוגת יהונתן בפרט, היה חיוני ושימש השראה למספר ספרי נוער.
קציני גדנ"ע ארציים (תקופת ההגנה)
הקצנ"א אחראי כלפי הרמטכ"ל על פעולות הגדנ"ע בארץ ישראל.
הגדנ"ע בחיל החינוך והנוער
מפקדי המחלקה, המרכזים ובהמשך מערך מג"ן, מהמוקדם למאוחר הם:
חוות חקלאיות
החוות החקלאיות שימשו בחלקן למבצעי התערות בהם בני נוער עולים קיבלו הכשרות בחקלאות.
Pretty on the Inside
ההרכב של הלהקה באלבום זה כולל את מייסדי הלהקה קורטני לאב ואריק ארלנדסון שניגנו בגיטרה והלחינו שירים כאשר לאב היא זו ששרה וכותבת את השירים, את ג'יל אמרי שגם עזרה בהלחנת השירים וניגנה על בס והמתופפת קרוליין רו. האלבום הוא האלבום היחיד של הלהקה שיצא לפני נישואיה המתוקשרים מאוד של לאב לסולן להקת נירוונה קורט קוביין ואף על פי שלא פרץ למיינסטרים הוא זכה להצלחה בסצנת האוונגרד.
ביקורת והצלחה
האלבום קיבל ביקורות טובות ממבקרי המוזיקה, שכינו את האלבום "דפוק, רועש ומעורר שוק" והשוו אותו בצורה חיובית לאלבום הבכורה של פטי סמית, "Horses". הסינגל שהשתחרר מהאלבום "Teenage Whore" הגיע למקום הראשון במצעד האינדי בבריטניה והאלבום הגיע ל-top 75 במצעד האלבומים הבריטי. האלבום גם זכה להצלחת אנדרגראונד בארצות הברית כשמכר שם מעל 200,000 עותקים.
אליפות ישראל בשחמט 2021
באליפות הנשים זכתה יוליה שוויגר (שדורגה ראשונה גם בתחילת התחרות), בעלת דרגת אמן בינלאומי, שצברה 7 נקודות מ-9 אפשריות. זה היה הניצחון השני ברציפות של שוויגר.
משתתפות
בתחרות השתתפו 14 שחמטאיות.
תוצאות התחרות
טבלת הנקודות בצמרת התחרות (מד הכושר נכון ל-1 בדצמבר 2018):
ועידה אקומנית
שמות נוספים מקובלים לוועידה אקומנית הם קונציל (או ויעוד בעברית) ומועצה.
מחנה עולים
תנאי המחנות
מחנות רבים היו מחנות צבא בריטים לשעבר ותנאי החיים בהם היו קשים. העולים שוכנו בחדרי שינה גדולים ובין משפחה למשפחה הפרידה מחיצה מאולתרת. לאחר שהתמלאו חדרי שינה אלו, הוקמו פחונים ואוהלים. שירותים ומקלחות הוקמו מחוץ לאזורי המגורים ושימשו מספר משפחות רב. כדי להתמודד עם קשיי הקליטה של המדינה בראשיתה, מונתה הסוכנות היהודית לספק את מרבית צורכי העולים. העולים אכלו בחדרי אוכל משותפים ללא תשלום וכך גם לא שילמו על כל יתר השירותים שקיבלו. ככל שגדל זרם העולים היה הנטל הכלכלי על הסוכנות היהודית רב יותר. בכמה מחנות דווח על מחסור במזון, המזון הדל גרר הידרדרות במצב הבריאותי של העולים והיה קרקע נוחה להתפשטות מגיפות. המחסור ברופאים ובציוד רפואי הקשה אף הוא.
מפרצון בריטן
את המפרצון מכסה מדף הקרח בריטן.
תאופיק זיאד
חבר כנסת
תאופיק זיאד היה מהראשונים שנפגשו עם אש"ף, עוד בזמן שהדבר היה לא חוקי, ומילא תפקיד מרכזי ביצירת הדיאלוג עם הנהגת העם הפלסטיני באותה עת.
תיקון חצות
תיקון חצות הוא טקסט קינות ותפילות שנאמר בחצות הלילה, ובו תוכן אבל על חורבן בית המקדש. השם ניתן לו על שם הזמן שיש לאמרו על פי ההלכה - לאחר חצות הלילה.
נסים סלומון
חוקר המלחמות
מונה על ידי הרמטכ"ל רפאל איתן לחקור את מטרות ויעדי מלחמת שלום הגליל. עבודת המאסטר שכתב סלומון באוניברסיטת חיפה תחת הנחייתו של הפרופסור גבריאל בן-דור עסקה גם היא במטרות מלחמת שלום הגליל. עבודה זו ותצהיר שהגיש סלומון על בסיסה היוו עדויות הגנה מרכזיות במשפט הדיבה שניהל אריאל שרון נגד העיתון הארץ.
דן אלדד
ביוגרפיה
דן אלדד הוא בנם של הבמאי אילן אלדד והשחקנית דינה דורון.
סיים בהצטיינות תואר ראשון בפקולטה למשפטים באוניברסיטה העברית בירושלים, ועם סיום לימודיו עבד כמתמחה בפרקליטות מחוז ירושלים ואצל שופט בית המשפט העליון אהרן ברק. לאחר הסמכתו לעורך דין החל לעבוד בפרקליטות בשנת 1994. במהלך השנים עסק בעיקר בתחום הפלילי אך גם בתחומים המנהליים, הביטחוניים, האזרחיים והכלכליים. עבד בפרקליטות מחוז ירושלים בין השנים 1994–2005, מתוכן עבד כשנה כעוזרו של היועץ המשפטי לממשלה, אליקים רובינשטיין.
בפברואר 2020 מונה על ידי שר המשפטים אמיר אוחנה לממלא מקום פרקליט המדינה, למשך שלושה חודשים, ולאחריהם שב לתפקידו כמנהל המחלקה הכלכלית.
תודחליאש הרביעי
תודחליאש הרביעי נולד בחצר המלכות של הבירה חתושש בדיוק כמו אחיו הבכור נֶרִיקַלִיש ככל הנראה עוד בתקופה שאביהם היה מושל העיר בתקופת אחיו מוותליש השני. עם הזמן החליט חתושיליש השלישי להעביר את המלכות לתודחליאש על אף שלא היה היורש הטבעי לכס המלכות. עם עלייתו לשלטון קידם תודחליאש הרביעי את היחסים הדיפלומטיים החמים עם קוּרוּנְתַש (בנו הנוסף של מוותליש השני) לבקשת אביו, אשר המשיך למשול על העיר תַרְחוּנְתַשַש (העיר טרם נחשפה). תודחליאש אף יצר טבלאות נחושת אשר עליהן נרשם הסכם הידידות בין השניים.
(Pronounced 'Lĕh-'nérd 'Skin-'nérd)
עטיפת האלבום
עטיפת האלבום צולמה ברחוב הראשי בעיר ג'ונסבורו, ג'ורג'יה ובה נראים משמאל לימין: ליאון וילקסון, בילי פאוול (יושב), רוני ואן-זנט, גארי רוסינגטון (יושב), בוב ברנס, אלן קולינס ואד קינג.
לינה משותפת
עקרונות השיטה
ניתוח היסטורי של התהליך שהביא לבניית האידאולוגיה של לינה משותפת בקיבוצים טוען, כי הרקע לסידור הזה היו תנאי חיים קשים וצורך של הורים למצוא פתרונות מעשיים ללילה בעבור ילדיהם, כדי שיוכלו להתפנות לפעולות חלוציות. שיטה זו השפיעה גם על גודל הבתים והדירות בקיבוץ שהותאמו לחיים של זוגות או יחידים, היו בשל כך קטנים יחסית, ולא אפשרו בם לינה של ילדים.
בקיבוץ הארצי, תינוקות החלו ללון בלינה המשותפת בגילאי 4–6 חודשים.
הקיבוץ הארצי
בשנת 1980 קיימה תנועת הקיבוץ הארצי דיון בשאלה האם להתיר לינה משפחתית בקיבוצים, והוחלט שאין להתירה ושהנוהל של לינה משותפת יימשך בכל קיבוצי התנועה. ההחלטה הביאה את קיבוץ שניר להכריז על פרישה מהקיבוץ הארצי ומעבר למעמד של קיבוץ נלווה לתנועה. בשנת 1983 היו בקיבוץ הארצי שני קיבוצים שעברו ללינה משפחתית, שניר ומרחביה. בשנת 1984 התירה התנועה לקיבוציה להחליט על מעבר ללינה משפחתית. בשנת 1990 נהגה לינה משפחתית ב-20 מתוך 86 קיבוצי הקיבוץ הארצי, ועוד 20 קיבוצים היו בתהליכי בירור.
הערכה
לעומת זאת, סקר בין בוגרי קיבוצים מצא ש-75% מהגברים, ו-63% מהנשים, ציינו את הלינה המשותפת כחוויה חיובית, בעוד רק 18% מהנשים ו-7% מהגברים ציינו אותה כחוויה שלילית.
תיקנאים
תיקנים
לתיקנאים יכולת הישרדות גבוהה מאוד. הם מסוגלים לחיות בביוב, וכן שבוע בלי מזון. התיקנים לא השתנו גנטית (או כמו שנהוג לומר לא התפתחו אבולוציונית) כבר 250 מיליון שנים.
אוטיס (מתאבק)
קריירה מוקדמת (2015–2016)
בוגוז'ביץ' החל את קריירת ההיאבקות שלו באקדמיה של הארגון Mercury Pro Wrestling בארבאדה, קולורדו, שם התאבק תחת שם הבמה דוזר בנוסף לארגונים עצמאיים נוספים כמו Ultra Championship Wrestling-Zero ו-New Revolution Wrestling, שבו הצליח לזכות באליפות.
NXT (2016–2018)
ב-12 באפריל 2016 נודע שבוגוז'ביץ' הוא אחד מעשרת המגויסים החדשים להתחלת האימון שלהם במתחם האימונים, ה-Performance Center. הוא ערך את הופעת הבכורה שלו בקרב זוגות שאינו שודר לטלוויזיה ביחד עם אדריאן ג'אוד בהפסדם ל-The Authors of Pain (אקאם ורזאר). כבר באותו החודש, בוגוז'ביץ' חבר לשורות המתאבק טאקר נייט והשניים החלו להתחרות יחדיו בקרבות זוגות. השניים כונו בשם "Heavy Machinery" (או בעברית: מכונות כבדות) וערכו את הקרב הטלוויזיוני הראשון שלהם ב-19 באוקטובר במסגרת התוכנית NXT, שבו הפסידו לאוסטין אריס ורודריק סטרונג כחלק מהסיבוב הראשון בטורניר הזוגות לזכר דאסטי רודס לשנת 2016. בקרב זה בוגוז'ביץ' הוכר בשם הבמה החדש שלו, אוטיס דוזוביץ'. השניים ניצחו לראשונה ב-29 במרץ 2017 זוג בשם מייק מרשל וג'ונתן אורטגון. ב-12 ביולי דוזוביץ' ונייט איתגרו לקרב על אליפות הזוגות של NXT את אקאם ורזאר, אך השניים הפסידו ולא הצליחו לזכות בתואר הזוגות. ב-7 באפריל (בפרק ששודר בטלוויזיה ב-11 באפריל) קרב הזוגות בין הווי משינרי לבין רידיק מוס וטינו סבטלי, נקטע על ידי ה-War Raiders (רואו והנסון) שתקפו את הארבעה. ב-9 במאי הווי משינרי הפסידו ל-War Raiders. ב-23 במאי הווי משינרי הפסידו ל-The Mighty (TM-61 לשעבר). ב-4 ביולי דוזוביץ' הפסיד בקרב האנדיקאפ שתיים על אחד לצמד TM61. ב-1 באוגוסט, הווי משינרי ניצחו את The Mighty בקרב זוגות. ב-26 בספטמבר, דוזוביץ' הפסיד לאלוף ה-NXT, תומאסו צ'אמפה, בקרב שאינו היה על התואר. ב-7 בנובמבר, השניים ניצחו את סטיב קאטלר וווסלי בלייק מקבוצת The Forgotten Sons. ב-26 בדצמבר, הווי משינרי כשלו בניסיונם לזכות בתואר אליפות הזוגות לאחר שהפסידו לאלופים, קייל אוריילי ורודריק סטרונג מקבוצת The Undisputed Era.
חוסה רמון אלכסנקו
נבחרת לאומית
בין 1978 לבין 1982 ערך אלכסנקו 34 הופעות במדי נבחרת ספרד והבקיע ארבעה שערים. הוא שותף ביורו 1980 ובמונדיאל 1982. כמו כן, הוא שותף במשחק אחד של נבחרת חבל הבסקים ב-1979.
קימבל מאסק
מאסק הוא הבעלים של "קיטשן קאפה", "אל.אל.סי", וקהילת מסעדות הממוקמות בליבה של ארצות הברית, בקולורדו, בשיקגו, בממפיס ובאינדיאנפוליס.
Definition
הפקה
אלבום זה הוא אחד משיאי הקריירה של הראבן כיוון שהוא השתמש באלמנטים אלקטרוניים חדשים. האלבום החל כפרויקט נסיוני וכמעט נגנז, אך בדיעבד נוצר אלבום מוצלח שאף יוצא למספר מדינות באירופה.
ישראל ורדיגר
ישראל (שרולי) ורדיגר הוא זמר חסידי אמריקאי.
אנטון סעאדה
אנטון סעאדה (בערבית: أنطون سعادة; ) היה מייסד המפלגה הסורית הסוציאלית-לאומית בשנת 1932. מפלגתו העלתה את רעיון הזהות הלאומית הסורית לראשונה לתודעה בסוריה.
סרטי רול
עוד ב-1959 עסקו שלושת מקימי החברה, הצלם והמפיק ניסים לאון (ניצ׳ו), והמפיקים יאיר פרדלסקי וישראל רינגל, בהפקת טלוויזיה חלוצית: הם הפעילו אולפן טלוויזיה במעגל סגור שהוקם לרגל יריד "יובל לתל אביב", בו השתתפו קארן דונסקי ומשה טימור. חברי "סרטי רול" הקימו את החברה בתחילת שנות ה-60, לאחר שיצאו מחברת ההפקות המיתולוגית "סרטי גבע". בשנת 1985 הצטרף אל השלושה המפיק והבמאי נסים לוי. ב-1992 הפכו את החברה הפרטית לחברת המניות "רול תקשורת". ב-1993 הצטרף המפיק יצחק קול לאחר שהפסיד במכרז של ערוץ 2 ולאחריו גם עידו צוקרמן כמפיק ראשי. ב-2001 רכשו את חברת ההפקה אולפני שביט והפכה שותפה בערוץ "טבע הדברים, ערוץ סגנון חיים".
מייק דויל
ביוגרפיה
דויל נולד בסוויסווייל (Swissvale) שבפנסילבניה, בנם של מייקל פ. ורוזמרי פוּסקו דויל. בשנת 1971 סיים את לימודיו התיכוניים בבית הספר התיכון העירוני בסוויסווייל, ולאחר מכן נרשם לאוניברסיטת המדינה של פנסילבניה. בעונות הקיץ עבד במפעלים של תעשיית הפלדה, וב-1975 השלים לימודי תואר ראשון בפיתוח קהילתי. בתום לימודיו הגבוהים עבד דויל כמנכ"ל איחוד האזרחים של עמק טרטל קריק (1977–1979) ונבחר למועצת המנהלה המקומית של סוויסווייל בשנת 1977. ב-1979 החל לעבוד כראש סגל במשרדו של פרנק פקורה, חבר הסנאט המדינתי של פנסילבניה. בדומה לפקורה, דויל היה גם הוא רפובליקני שהפך את שינויו המפלגתי לדמוקרטי. בנוסף לעבודתו עבור פקורה, הצטרף לחברת הביטוח איסטגייט כסוכן ביטוח בשנת 1982.
גמלי שלמה
בישראל
בישראל המין הנפוץ ביותר הוא גמל שלמה ירוק (Sphodromantis viridis). הוא מצוי על עצים ושיחים ולעיתים גם בין עשבים. צבעו הירוק מסייע לו להיעלם מעין רואים וללכוד חרקים, שאינם מבחינים בו בתוך סביבתו. בנוסף על גמל שלמה ירוק מצויים בישראל עוד כ-20 מינים של גמלי שלמה. ובהם: במדבר מצויים כמה מינים חסרי כנפיים של גמל שלמה, הרודפים אחרי טרפם על הקרקע, וצבעם כצבע הקרקע שעליה הם חיים:
מנדי מור
קריירה מוזיקלית
באוגוסט 1999, בגיל 15, הוציאה מור את הסינגל הראשון שלה "Candy". הסינגל הגיע למצעדי הפזמונים במספר מדינות.
בסוף אותה שנה היא הוציאה את אלבום הבכורה שלה "So Real". הסינגל הראשון שלה היה "Candy".
דרך אם המושבות
היסטוריה
ב-13 ביולי 2011 נפתח לתנועה מחלף אם המושבות הכולל מסלולי כניסה ויציאה מכביש אם המושבות לכביש 4 מצדו המערבי וגשר מעל כביש 4.
צוואה
במובן המשפטי, "צוואה" היא מסמך משפטי בו מורה אדם מה ייעשה ברכושו לאחר מותו, אשר יהא בר-תוקף - אם נעשה באחת הדרכים הקבועות בדין, ולא נפל בו פגם שלא ניתן לתיקון.
החופש לצוות
כל עוד האדם בחיים, יכול הוא לעשות בצוואה כרצונו. לשנותה, להוסיף עליה, לגרוע ממנה, ואף לבטלה לחלוטין. הנוסח האחרון מבחינה כרונולוגית שיימצא לאחר מות המצווה, הוא המחייב, ולא נוסחים קודמים לו. בדרך כלל נהוג לרשום בצוואה במפורש כי זו מבטלת את כל אלו שקדמו לה. כן קובע החוק כי במקרה של התנגשות בין ההוראות בשתי צוואות, מבטלת הוראת הצוואה המאוחרת בזמן את הוראות הצוואה שקדמה לה.
התנגדות לצוואה
חוק הירושה חולש גם על הכללים להגשת תובענות שעניינן התנגדות למתן צו קיום צוואה. הפגמים שעשוים לנפול במסמך הצוואה, ואשר חלקם מפורטים לעיל, מכונים גם עילות לתקיפתה של צוואה. רשימת העילות המופיעה בחוק הירושה משמשת כרשימה סגורה של טענות משפטיות שניתן להעמיד כנגד קיומה של צוואה בכתב ההתנגדות. בין העילות המנויות בחוק הירושה ניתן למנות "כשרות לצוות", עילה המתמקדת באי יכולתו של המצווה להבין טיבה של צוואה; "צוואה סתומה", צוואה שלא ניתן להבין מתוכנה את הוראת המצווה; "צוואה בלתי חוקית", צוואה המכילה הוראה בלתי חוקית, בלתי מוסרית ובלתי אפשרית לביצוע, "אונס"\"איום", צוואה שנערכה תחת השפעה בלתי הוגנת ואסורה; "צוואה לטובת עדים", צוואה שאחד או יותר מן הזוכים בה היו מעורבים בעריכתה באופן שהשפיע על תוכנה לטובתם.
פרשנות
סעיף 54 לחוק הירושה קובע:
דברי ימי נרניה (סדרת טלוויזיה)
דברי ימי נרניה (באנגלית: The Chronicles of Narnia) היא סדרת טלוויזיה לילדים בת שלוש עונות אשר הופקה בין השנים 1988–1990 עבור הערוץ הבריטי BBC, אשר מבוססת על סדרת הספרים "דברי ימי נרניה" מאת ק.ס. לואיס. בישראל הסדרה שודרה בערוץ הראשון בתחילת שנות התשעים.
פייר ז'ילבר
ביוגרפיה
ז'ילבר כיהן כשגריר צרפת בישראל בין השנים 1953 ל-1960. בתקופת כהונתו התחממו מאוד היחסים בין שתי המדינות, נקשרו עסקאות שבהן צרפת סיפקה נשק לישראל, סייעה לה בבנית הכור האטומי וסיפקה מטרייה אווירית במבצע סיני. ז'ילבר למד עברית והוא דיבר וקרא בשפה העברית ברמה גבוהה. ז'ילבר זכה לפופולריות רבה בחברה הישראלית, ובשנת 1958 ניטע יער על שמו בביריה שבגליל העליון. על שמו גן ז'ילבר בשיכון למד בתל אביב, רחוב בצפון נתניה וכיכר קטנה בירושלים בסמוך לקונסוליה הצרפתית.
גבריאל בלחסן
קריירה
במהלך העשייה האמנותית של גבריאל בלחסן הוא עסק לעיתים קרובות במצבו הנפשי, בהזיות מהן סבל בעת שחלה, באשפוזים ובתגובות הסביבה לכך, ואף תיעד את חייו בסרט תיעודי. בשנת 2010 זכה הסרט "גם כשעיניי פקוחות", המתעד את חייו של בלחסן בשלוש השנים האחרונות ואת תהליך העבודה על האלבום "עתיד", במקום הראשון בפסטיבל דוקאביב לסרטים תיעודיים. בין היתר תועדה בסרט התמודדותו עם ההפרעה הדו-קוטבית ממנה סבל.
שקרים אמיתיים
תקציר העלילה
סלים לוקח את הפצצה הרביעית במסוק לגורד שחקים במיאמי עם דיינה כבת ערובה, אבל היא גונבת את המפתח. הארי לוקח אחד מהמפציצים ומשמיד קומה שלמה מלאה בטרוריסטים. דיינה וסלים נאבקים על הגג והארי אוסף אותה עם המפציץ. סלים נופל בסוף ונתלה על אחד הטילים של המפציץ. הארי יורה את הטיל דרך הקומה ההרוסה לעבר המסוק המלא טרוריסטים.
תורת הבקרה
על מנת להתמודד עם הפער בין הערך המצוי לערך הרצוי של מערכות, נדרשת פעולה לתיקון סטיות של המשתנה המבוקר (גודל פיזיקלי) מערכו הרצוי. סטיות אלה נגרמות עקב הפרעות במערכת.
סוגי מערכות הבקרה
את מערכות הבקרה מסווגים לשני סוגים עיקריים:
בקרת PID
עקומת בודה - עקומי בודה הם דרך נוחה להסתכלות על תגובת האמפליטודה ותגובת התדר של מערכת. באמצעות שימוש בתכונות הלוגריתם מפרקים את פונקציית התמסורת לסכומים והפרשים כך שניתן לצייר את התוצאה ללא קושי.
קביעת יציבות של מערכת
קיימות שיטות שונות לבדיקת יציבות של מערכת:
תיאטרון מרקלוס
הקמת התיאטרון
התיאטרון יכל להכיל כ- 15,000 צופים, ונבנה בעיקר מאבן טופה, בטון ולבנים. קירותיו החיצוניים של המבנה צופו באבן טרוורטין לבנה.
המנון רומניה
"התעורר, רומני!" (ברומנית: "Deşteaptă-te, române"), הוא ההמנון הלאומי של רומניה החל משנת 1989, לאחר המהפכה הרומנית.
ההמנון ברומנית
להמנון הלאומי של רומניה יש אחד עשר בתים. בהופעות קוליות שרים בדרך-כלל את בתים 1,2 או, 1,2 ו-4 (לפעמים בסדר 1,4,2).
טבח ליל ברתולומאוס הקדוש
במשך החודשיים הבאים התפשט הטבח לערים טולוז, בורדו, ליון, בורז', רואן ואורליאן, וכן לערים רבות אחרות ברחבי צרפת.
בריומאים
חרקים אלה מגיעים עד לאורך 5 עד 30 מ"מ בהתאם למין. הגדול שביניהם מעולם (אם כי הדבר מצוי בוויכוח מדעי) היה הבוחופלביה עם מוטת כנפיים של 45 מ"מ, מבין גדולי החרקים מעולם.
פנחס כהן
ביוגרפיה
פנחס כהן נפטר בשבתו על סלע ליד בנין המכון אותו הקים ונקבר בעירו. רחוב כהן פנחס בשכונת רמת בגין שבחיפה נקרא על שמו.
לטרון (אוניית מעפילים)
רכש והכנה
אנשי צוותה היו ימאים ספרדים. המלווים היו אנשי הפלי"ם. מפקד האונייה היה אורי גורן (גרינבלט) (אדמוני) איש הפלי"ם, ולצדו שלום שוורץ – קצין סיפון, בנימין שטרסברג – נתיב (ירמיהו) – מכונאי, וכן אחראי על ניהול החיים בספינה, והגדעוני יצחק גולן. לרשותם עמד מכשיר קשר מתוצרת צרפת - משדר ומקלט לגלים קצרים וכן משדר ומקלט רזרביים לשעת חירום. משדר שני קילוואט שפעל באמצעות מנוע חשמלי 100 וולט, ומקלט שפעל על סוללות 8 וולט. צוות הימאים היה כולו ספרדי רפובליקני. רב החובל אלווארליימס קאריון (Alvarlaimez Carrión), קצין ראשי חוסה פאצ'או סאאס (Jose Pacheo Saez), מכונאי מנואל פרנאנדס (Manuel Fernández) ו-14 מלחים.
מייקל קוקרן
ביוגרפיה
בקולנוע שיחק קוקרן בסרטים "הבריחה לניצחון" (1981), "שובו של חייל", "Real Life", (מ-1984), "Number One Gun" (מ-1990), "המלאך" (1997), "אינקוגניטו" (1998), "נאמנות זרה" (2004), ו"אשת הברזל" (2011).
זוועות קונגו
רקע
בבלגיה, שרטטו לאופולד וסטנלי באופן שרירותי לחלוטין את גבולות המדינה החדשה. לאנשים אשר נכללו בשטח החדש, לא הייתה שום היסטוריה או תרבות משותפת המאחדת אותם כקהילה אחת בתוך המדינה החדשה של קונגו. מסגרת השייכות עבורם, הייתה הקבוצה האתנית בהם הם היו חברים ולא המסגרת המדינית המומצאת.
הזוועות בקונגו
בשנת 1970 האנתרופולוג הבלגי דניאל ונגרואנווגה אשר עבד באזור עשיר בגומי, מצא הוכחות דמוגרפיות משכנעות לכך שגברים רבים הועסקו בתנאי עבדות עד לרמה של מוות.
הירידה באוכלוסייה
מאז המפקד הראשון של האוכלוסייה הקונגולזית שנעשה בשנת 1924, יש וויכוח בין היסטוריונים שונים אודות מספרים מדויקים הנוגעים בירידת האוכלוסייה או מספר מקרי המוות. מכיוון שההערכות הן כי מדובר במיליוני אבדות וכי לא נערכו רישומים מסודרים באותה תקופה, לא ניתן להגיע לאומדן מדויק.
העלייה לתודעה הבינלאומית ונפילת ממלכתו הפרטית של לאופולד
וויליאמס היה הראשון שטבע את המונח "פשעים נגד האנושות", אותו מונח שנטבע באופן רשמי בכתבי האישום במשפטי נירנברג, כ-50 שנה לאחר מכן.
בשנת 1903, הפרסום הנרחב בעולם המערבי החל לתת אותותיו. ממשלת בריטניה מינתה באופן עצמאי ובלתי תלוי את רוג'ר קייסמנט, שגריר בריטניה בקונגו, לחקור ולחבר דו"ח אודות המתרחש בקונגו. לאחר כשנה, קייסמנט פרסם את הדו"ח ותיאר ב-40 עמודים את הזוועות שהתרחשו שם באמצעות תיעודים וסיפורים. הממשל הבריטי דחף להתכנסות של 14 המעצמות שאישרו בוועידת ברלין את הקמת הקולוניה של לאופולד. בתגובה ללחץ הציבורי הגובר, הקים לאופולד בשנת 1904 ועדת חקירה פנימית רשמית במטרה לחקור את פעילות אנשיו כלפי הקונגולזים. אך זו כצפוי לא שינה את הדפוס כלפי הקונגולזים, אנשי הקולוניה המשיכו בניצול ושיעבוד האוכלוסייה המקומית לטובת מטרותיהם. באותה שנה, הוקמה "האגודה לרפורמה בקונגו". חבריה המרכזיים היו מורל, קייסמנט, הנרי גינס והנובליסטים שהוזכרו לעיל. הם סימנו כמטרה להביא לעזיבתם של אנשי לאופולד את אדמת קונגו, ואת הכרזתה כקולוניה בלגית רשמית. הפרסומים והעדויות הרבות, התמונות, ושטף המידע שהגיע מקונגו, חייבו את הבלגים להתערב, ובאופן רשמי הם שלחו לשם נציגים כדי לבדוק את המתרחש. כשהלחץ הציבורי והדיפלומטי גבר, הממשל הבלגי כבר לא יכול היה לעצום עין ממעשי לאופולד בממלכתו הפרטית, ולא הייתה למדינה ברירה אלא להתערב, ולקחת את הקולוניה לידיה.
היסטוריוגרפיה והמונח "רצח עם"
אדם הוכשילד ונזונגולה נטלייה ג'אורג'ס הם שני החוקרים המרכזיים של אירועי אימפריית לאופולד בקונגו. הם דוחים בכל תוקף את הטענות על רצח עם. לטענתם, אין עדות אחת לכך שמעשי אנשי לאופולד היו במטרה להעלים או לפגוע בקבוצות אתניות בקונגו. יתרה מכך, לאופולד ושותפיו העסקיים במדינת קונגו החופשית ניצלו את האוכלוסייה המקומית לטובת עבודה ולכן היה להם אינטרס בשימורה. נציגי הקולוניה דאגו להילחם במחלות שהתפשטו בקרב המקומיים באמצעות גופים רפואיים מערביים, לדוגמה "בית ספר ליברפול לרפואה טרופית". כדברי הוכשילד – "שום היסטוריון מכובד של קונגו לא מעלה האשמות בדבר רצח עם. הייתה שם מערכת של ניצול ועבדות, שכנראה הייתה קטלנית באותה מידה אך זה לא אותו דבר כמו רצח עם. גם אם לא רצח עם, הזוועות בקונגו היו אחד ממעשי הטבח המחרידים שהאנושות אי פעם ידעה".
אליו מצטרף דויד ואן רייברוק- "זה אבסורד לדבר על מעשי רצח עם או שואה. רצח עם מתייחס לתכנון וביצוע מודע של השמדת אוכלוסייה מסוימת, אך זו לעולם לא הייתה הכוונה או התוצאה כאן. היה כאן טבח בקנה מידה גדול מאוד כתוצאה ממדיניות חמורה של ניצול".
אלכסנדר פיצ'ושקין
החקירה
ב-19 בפברואר 2006 נעצר בפארק ביטצבסקי בן אדם שניסה להימלט כשנדרש להציג תעודות. השוטרים פתחו לעברו באש ופצעו אותו בירך. מאוחר יותר התברר כי לעצור לא היה כל קשר לרציחות בפארק. העיתונות דנה בשתי אפשרויות למניעים להתנהגות החריגה שלו. לפי גרסה אחת, האיש נעצר על ידי בלשים שלא היו במדים, והאיש חשב כי אלה ניסו לשדוד אותו. לפי הגרסה השנייה, האיש היה חמוש בסכין להגנה עצמית (כתוצאה מהשמועות הרווחות על הרציחות בפארק), וכאשר משך את תשומת לבם של החוקרים, הוא חשש כי הוא עלול לשאת באחריות פלילית על אחזקת סכין.
ב-13 במרץ נעצר באותו הפארק גבר הלבוש כאשה, אשר למראה השוטרים ניסה להימלט בריצה. בתיק שנמצא בחיקו, השוטרים גילו פטיש, מממצאי החקירה התברר כי לעצור יש אליבי מוצק.
משפטו
ב-24 באוקטובר, החליט חבר המושבעים פה אחד להוציא כתב אישום. פיצ'ושקין הורשע ברצח 48 איש ועוד שלושה ניסיונות לרצח ולמחרת הצהיר בפני בית המשפט כי הוא אינו מתחרט: "כל הזמן הזה אני רציתי משהו, אתם לא... במשך 500 הימים שאני עצור, וכל הזמן הזה, כל אחד מכם מחליט על הגורל שלי - השוטרים, השופטים והתובעים. אבל אני חרצתי את גורלם של 60 אנשים. אני הייתי השופט, התובע, והתליין ... ועשיתי לבדי את כל התפקידים שלכם ... "
רוברטו קרלוס (זמר)
הופעות בקולנוע וטלוויזיה
בערב חג המולד של שנת 1974, הציגה רשת גלובו (ערוץ הטלוויזיה הפופולרי ביותר בברזיל) תוכנית בהנחייתו של רוברטו קרלוס. התוכנית השיגה רמות רייטינג גבוהות במיוחד. מאז ועד היום (נכון לשנת 2010) מנחה רוברטו מדי שנה ברשת גלובו תוכנית מיוחדת לחג המולד. התוכנית, בה מתארחים זמרים מובילים ואישים נוספים בברזיל, הפכה למעין מסורת לאומית בברזיל.
ביקורים בישראל
רוברטו חזר בשנת 2011 להופעה יחידה בבריכת הסולטאן לקהל של 5,500 צופים. יחד עם רבים מלהיטיו, שר הזמר הברזילאי בהופעה ירושלים של זהב בעברית. ההופעה מתוכננת להיות משודרת ב-2011 בתוכנית מיוחדת בערוץ גלובו ועותקי די.וי.די. ממנה יוצעו למכירה בברזיל. במהלך אותו הביקור נפגש רוברטו קרלוס גם עם נשיא המדינה, שמעון פרס.
זלמה מאיר
הקמת בית החולים שערי צדק
בחוזה של מאיר נקבע עוד כי תהיה זכאית לחופשה בת שלושה חודשים בגרמניה אחת לשלוש שנים. היא מימשה זכות זו פעמיים בלבד – בשנים 1922 ו-1925. בשנת 1927 הוצע לה לשוב לגרמניה ולקבל עליה את משרת האחות הראשית בבית החולים היהודי בלייפציג. היא שקלה את ההצעה בכובד ראש אך הוועד המנהל של שערי צדק הפציר בה להישאר והבטיח לתמוך בה לאורך כל ימי חייה. בזיכרונותיה הסבירה, כי לא יכלה לעזוב את בתה המאומצת בוליסה דאנה, שגדלה בבית החולים.
שנים ראשונות
מסעה של מאיר לארץ ישראל נמשך ארבעה שבועות, דרך במרכז אירופה, טורקיה ודמשק. מאיר הגיעה ל"שערי צדק" בדצמבר שנת 1916. לדבריה, מצאה "אי סדר רב" בבית החולים והחלה לארגנו לפי השיטה הגרמנית. כמה שבועות לאחר הגעתה, פרצה בירושלים מגפת טיפוס שהשתוללה בעיר במשך שנה שלמה, ובנוסף התגלו בעיר מקרים רבים של דלקת קרום המוח. בית החולים הוצף בחולים וסבל ממחסור במזון ובמיטות. היו בו אז 40 מיטות קבועות ועוד 110 מיטות שנוספו לאור הנסיבות, פי שלושה לערך מהתקן. מאיר דאגה שאחיות בית החולים תלבשנה סרבלים מיוחדים להגנה מפני זיהומים והורתה להן לחבוש מצנפות מאותה הסיבה. היא ציוותה על כל החולים להתרחץ ולגלח את שערם לפני הכניסה לבית החולים. בנוסף, הנהיגה שיטות של רפואה גרמנית במחלקות בית החולים, כמו למשל חיוב לבישת מדים לבנים לכל צוות בית החולים, החלפה של בגדי החולים וכלי המיטה שלהם מדי יום, ורחצה יומית של כל החולים.
אתגרים ואחריות
במשך שנים רבות הייתה מאיר יד ימינו של ד"ר וולך בעריכת מילות, ביצוע גרידות וביצוע פיום קנה (טרכאוסטומיה). היא התלוותה אליו לביקורי בית וכשנעדר מבית החולים מילאה את מקומו. בין השנים 1916 ל-1930 הייתה אחראית גם על האספקה ותחזוקת הבניין. בנוסף, ווידאה כי חוקי הכשרות במטבח בית החולים ישמרו על-פי הסטנדרטים המחמירים של ד"ר וולך. לאחר עשר שנים זכתה האחות זלמה בעוזרת אישית.
במהלך אירועים היסטוריים
במהלך מגפת שיתוק הילדים (פוליו) שפרצה בישראל בשנות ה-50, היה שערי צדק בית החולים היחיד בעיר שהייתה בו מחלקת בידוד. מאיר דאגה לתפקודן של מכונות ריאת ברזל, הדריכה והכשירה את צוות בית החולים כיצד להשתמש במכונה.
שנותיה האחרונות
כאשר בית החולים עבר לבניין גדול ומודרני יותר בשכונת בית וגן, בשנת 1980, עברה גם האחות זלמה למיקום החדש.
גלות הצ'רקסים
"ההכנעה הסופית" של הצ'רקסים
הצ'רקסים הציבו את הצבא הרוסי במצב ייחודי: לא הייתה להם הנהגה מרכזית שאפשר לקבל את כניעתה, וגם בשבטים או בקואליציות שהייתה להם הנהגה לא היה לזו כוח מוחלט על האוכלוסייה. מנגד השתמשו הרוסים בטקטיקה ששוכללה כבר לדרגת אמנות במהלך מלחמותיהם בקווקז, בעיקר מול הצ'צ'נים ובמידה פחותה נגד קבארדה: בנייה מהירה ואינטנסיבית של דרכים ומבצרים דרך היערות וההרים שמיד מאחוריהם פזורים כפרים קוזקים מוצלבים בצפיפות כדי לספק חיפוי הדדי במקרה של איום, וכפרים אלו משמשים כנקודות יציאה למסעות כיבוש נוספים. במקביל היה פושט הצבא הרוסי על ההרים, שורף את הכפרים, רומס את היבולים ובוזז את הבקר, כך שלצ'רקסים לא נותרו אמצעי מחיה והם נאלצו להיכנע כדי לא למות בקור הקווקזי.
למי ששרד את הלחימה עצמה והצליח לברוח או להתחמק מאש הרוסים, לא נודע בהכרח גורל טוב יותר. ללא מזון, ללא מחסה, עם ציוד מועט, אם בכלל, לעיתים תוך כדי כמה מהחורפים הקשים ביותר שידע מערב הקווקז, בהרים קשים ובוגדניים, גוועו לא מעט מהפליטים הצ'רקסים ברעב ומתו בהמוניהם מאבעבועות וטיפוס. לעולם לא נדע כמה נשים, זקנים וטף איבדו כך את חייהם בהרים.
תוצאות המבצע
גם אחרי שהגיעו שבטי הצ'רקסים לחוף הטורקי לא נגמר סבלם: הטורקים לא השקיעו מספיק משאבים בשיקום הפליטים שהגיעו מרוסיה. מוכי מחלות, רעבים, חלקם למודי התעללויות מצוותי האוניות, מתו רבים מהצ'רקסים בשטח הטורקי. לראיה: דו"ח אחד של השגריר הרוסי בטרבזון מציין 19,000 מתים מתוך גל של 240,000.
פורט-שבצ'נקו
היסטוריה
פורט-שבצ'נקו נוסד כבסיס צבאי בשנת 1857 על ידי הצי הרוסי הקיסרי כבסיס נמל לים הכספי. הבסיס פעל ברציפות מהקמתו ועד הפצצתו על ידי השייטת הבריטית בים הכספי ב-1918 והפיכתו לבסיס שירות. ב-1939 היישוב עצמו נוסד בתקופת ברית המועצות במעמד כפר לאחר ששימש כבסיס צבאי של הצי הרוסי הקיסרי עד 1917 וכבסיס צבאי לא ימי של הצבא האדום מ-1919 עד 1939. בתחילה נקראו הבסיס והיישוב נובופטרובסוקויה (ברוסית: Новопетровское), שם זה שונה מספר פעמים ובשנת 1939 שונה שמה של העיר והיא נקראת על שמו של הסופר האוקראיני טאראס שבצ'נקו ששירת בבסיס בתחילת דרכו.
רוחב פס
גידול דרמטי ברוחב הפס משפיע מהותית על כל תחומי הפעילות באינטרנט. רוחב הפס המקובל בקווי טלפון (במודם חיוג) הוא 56Kbps. קו ISDN מגיע לרוחב פס של 128Kbps. קו ADSL ואינטרנט בכבלים ובמיוחד כבלים אופטיים מציעים רוחב פס שבין 750Kbps ל-1Gbps. לשיפור בקצב העברת הנתונים ורשתות תקשורת מותקן מאיץ תקשורת.
מדף הקרח בריטן
לקריאה נוספת
• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers,  Coastal-Change and Glaciological Map of the Palmer Land Area, Antarctica: 1947–2009 , U.S. Geological Survey Geologic Investigations Series Map I–2600–C, 1 map sheet, 28-p
נוקסוויל
בנוקסוויל שוכן הקמפוס המרכזי של אוניברסיטת טנסי, האוניברסיטה הגדולה בטנסי, הידועה בקבוצות הספורט שלה בתחום הפוטבול וכדורסל נשים.
גאוגרפיה
את העיר חוצים שני כבישים בין-מדינתיים: I-40 שהוא ציר תנועה מזרחי-מערבי, ו- I-75 שהוא ציר תנועה צפוני-דרומי. בשולי העיר שדה התעופה הגדול מקגי-טייסון (McGhee Tyson Airport). העיר אף קשורה לרשת מסילות הברזל, אולם קיימת בה תנועת רכבות משא בלבד.
שגיאת כתיב
שגיאות כתיב עלולות לנבוע ממספר גורמים, כגון פירוש שגוי של צליל המילה, בלבול בין מילים שונות שצלילן זהה, קושי בכתיבת מילים ארוכות ומורכבות, קשיי תעתיק, ועוד. הכתיב הנכון של מילים וכללי הכתיב הנכון נלמדים בדרך כלל בכיתות היסוד, וריבוי שגיאות כתיב לא-מכוונות אצל אדם בוגר שאינו סובל מליקוי ספציפי בכתיבה נחשב בדרך כלל כעדות להשכלה חסרה או לקויה.
וסילי הראשון, נסיך ולדימיר
עוד בתקופת אביו קיבל נסיכות בקוסטרומה. לאחר פטירת אחיו, בשנת 1272 קיבל נסיכות ולדימיר, אך לא עבר לעיר זו. בתחילת שלטונו החל במתקפה על רפובליקת נובגורוד. לאור מצוקתם הם הסכימו לכל דרישותיו והכירו בו כשליט. לאחר התבססות בנובגורוד הוא נסע לאורדת הזהב לפגישה עם החאן החדש. לאחר חזרתו מנסיעה זו נפטר בשנת 1276.
שגיאת כתיב
גורמים התלויים באדם
דוגמאות לגורמים מורפולוגיים:
אותיות "שותקות" או מוכפלות
בשפות רבות יש אותיות או צירופי אותיות הנכתבות אך אינן נשמעות בדיבור, או הכפלות של אותיות ללא שינוי בולט בהגייה. תכונה זו בולטת בשפה הצרפתית ונפוצה מאוד גם באנגלית, אך כמעט ואינה קיימת בשפות כגון ספרדית, איטלקית ואחרות. אותיות מעין אלה נשמטות באופן טבעי אצל מי שאינם מכירים את הכתיב הנכון. שגיאות נפוצות מסוג זה באנגלית הן, למשל, השמטת האות k במילה knight, האות g במילה gnome, האות k במלה knowledge, או האות b במילה lamb. בעברית, מושמטת לעיתים א' שותקת הנמצאת באמצע מילה, למשל במילה "ראשות" בצירוף: "ראשות הממשלה". וכן האות שׂ' השנייה במילה "יששכר" אינה נשמעת.
שגיאות הנובעות משיבושי דיבור
קיצורים או שיבושים בשפה המדוברת מובילים אף הם לשגיאות כתיב, בהם ביטויים כמו "צא בחוץ" במקום "צא החוצה" ו"אחורי זה" במקום "אחרי זה". באנגלית ניתן לראות זאת, למשל, בקיצורים wanna ו-gonna במקום want to ו-going to.
הוראת כתיב נכון
אנשי החינוך חלוקים בשאלה האם להשקיע מאמצים ישירים בהתמודדות עם שגיאות כתיב, ואם כן - באלו אמצעים. על פי גישה אחת, יש חשיבות לעיסוק בפעילויות ישירות שנועדו ללמוד כתיב נכון של מילים. מנגד, ישנם הטוענים שעדיף להשקיע את הזמן בעידוד הקריאה ולימודים אחרים, כי הילד ילמד לבד עם הזמן את האיות הנכון של המילים. במאה ה-19, היה נהוג בהוראת העברית לתרגל את התלמידים בכתיב של אוצר מילים גדול מאוד של 10,000 ויותר מילים בבית הספר היסודי, במתכונת של כ-12 מילים חדשות ליום. בתחילת המאה ה-20 הוחלט לבטל את לימוד הכתיב בנפרד, מפאת היותו טכני וחסר עניין, והטיפול בשגיאות כתיב הוכלל במקצועות הלשון והספרות. בהמשך, הוחזר מקצוע הכתיב לתוכנית הלימודים, אך לקראת סוף המאה ה-20 מקצוע הכתיב נדחק שוב אל השוליים.
שימוש מכוון בשגיאות כתיב
על אותו העיקרון מתבסס המשפט הפרדוקסלי "במשפת זה יש שלוש שגיעות". הכשל הלוגי נובע מכך שבמשפט זה ישנן שתי שגיאות כתיב, אך אם אינו נכון הרי הוא בעצמו שגיאה - כך שיש בו שלוש שגיאות; במקרה שיש בו שלוש שגיאות - הוא נכון, ולכן אינו שגיאה, וחוזר חלילה.
מוקד טלפוני
מאפיינים
עשויים להיות ארבעה סוגים של מוקדי שירות: תפעול מוקד שירות נעשה באמצעות יחידה של הארגון העוסקת בכך או במקרים רבים במיקור חוץ, באמצעות חברות המתמחות בתפעול מוקדי שירות עבור לקוחות.
טכנולוגיה
הטכנולוגיה מהווה מרכיב מרכזי בתפעול מוקד השירות. האמצעים הטכנולוגיים נמצאים בתהליך של התפתחות מתמדת. האמצעים הטכנולוגיים עשויים להיות מבוססי תוכנה, מבוססי חומרה או שילוב של חומרה ותוכנה. דוגמאות לטכנולוגיות תוכנה בשימוש מוקד שירות הן תוכנה לניתוח פרופיל עסקי של הלקוח, תוכנה לעיבוד שפה טבעית ותוכנה למסכי עזרה עבור נציג השירות. מכשור לניתוב שיחות הטלפון לעמדת שירות פנויה, הוא חלק מאמצעי החומרה. שילוב של חומרה ותוכנה נמצא למשל ב-IVR לזיהוי אינטראקטיבי של קולות, ב-CTI לשילוב בין מחשב לטלפון ובאמצעים להקלטת השיחות.
השוואה לשירות באמצעות פקיד
החסרונות העיקריים של מודל זה מול מודל העבודה מול פקיד הם:
פרוטאז
פרוטאז הוא מושג בביוכימיה המתייחס לקבוצה של אנזימים (הנקראים גם "אנזימים פרוטאוליטים", "פרוטאזות", או "פרוטאינאזות") שתפקידם הוא לפרק חלבונים לאבני הבניין הבסיסיות שלהם, חומצות אמינו, באמצעות הידרוליזה של הקשרים הפפטידים בחלבון.
אקזיביט
2004 – היום: פימפ מיי רייד, Weapons of Mass Destruction, Full Circle ו-Napalm
ב-5 באוקטובר 2012, הוציא אקזיביט את אלבומו השביעי, "Napalm". האלבום דורג במקום ה-150 במצעד בילבורד 200 ומכר 3,200 עותקים בארצות הברית בשבוע הראשון. באלבום התארחו אמנים רבים, ביניהם בישוף למונט, אי-40, דה גיים וויז קאליפה. ב-2015 אקזיביט השתתף באחד השירים באלבום "Compton" של ד"ר דרה.
הדוברמן החברמן
הדוברמן החברמן (הסדרה הייתה ידועה גם כ"דובי דוברמן") הייתה תוכנית טלוויזיה מקורית של הטלוויזיה החינוכית בת חמישה פרקים ששודרה במקור ב-1981 ולאחר מכן בשידורים חוזרים רבים, וזכתה לפופולריות רבה בקרב ילדי הארץ בשנות השמונים. בשנת 2011 נבחר דובי למקום הרביעי במצעד הדמויות האהובות ביותר של הטלוויזיה החינוכית.
דובי
על מנת לבחור כלב לתפקיד, פנתה הטלוויזיה הלימודית דאז אל יהודה נדולני, שהיה מהמומחים הראשונים בישראל לפסיכולוגיה ומחקר של כלבים. נדולני הציע לבחור בכלב מגזע דוברמן פינצ'ר, בשל היותו של הגזע סובל מתדמית שלילית ולשנותה כך שיראו שגם כלב מגזע שכזה מסוגל לעבוד עם ילדים. אילוף הכלב נעשה על ידי נדולני ובנו צבי נדולני, וסייעו להם גבי ומשה טוקטלי. בהיותו בן 14 (בערך), חלה הכלב בשיתוק האגן האחורי ומת.
תספיג חלבון
השיטה הומצאה במעבדתו של ג'ורג' סטרק מאוניברסיטת סטנפורד וקיבלה את שמה מניל בורנט כמשחק מילים לשיטת "סאת'רן בלוט" (תספיג DNA, שנקרא על שם ממציאו Edwin Southern) ו-"נורת'ן בלוט" (תספיג RNA).
מבוא
לפי שיטה זו החלבונים מופרדים על גבי ג'ל באלקטרופורזה בהתאם למשקלם המולקולרי (בג'ל מצמית) או בהתאם למטענם החשמלי והמבנה המרחבי שלהם (בג'ל לא מצמית או תם). לאחר מכן מועברים החלבונים לקרום ניטרוצלולוזה או (PVDF (polyvinylidene difluoride על ידי הפעלת כוח חשמלי. גלוי החלבון נעשה על ידי נוגדן ייחודי לחלבון המטרה. הנוגדן מאפשר את גילוי החלבון על ידי תגובה כימית.
תהליך ההפרדה באלקטרופורזה
הג'לים המקובלים ביותר מבוססים הפולימר פולי-אקריל אמיד. ג'לים אלו מורכבים ממים ומבופר (לרוב בופר Tris ב-pH 8.8, תערובת של אקרילאמיד וביס-אקריל אמיד (ביס אקריל אמיד גורם להסתעפות הפולימר ובכך מחזק את הג'ל). אחוז האקרילאמיד בג'ל קובע את צמיגותו ולכן קובע אלו חלבונים ניתן יהיה להפריד בעזרתו - חלבונים קטנים (בגודל 5 עד 30 אלף דלטון) מומלץ להפריד בג'לים בריכוז 12% אקרילאמיד, בעוד חלבונים גדולים (מעל 200 אלף דלתון) מופרדים טוב ביותר בג'ל בריכוז 7% אקרילאמיד. כדי שהאקרילאמיד ייקרש לפולימר פולי-אקריל אמיד, יש להוסיף אמוניום פר-סולפט (APS) ו-Tetramethylethylenediamine, המכונה לרוב TEMED. שני חומרים אלו גורמים ליצירת רדיקלים חופשיים ובעקבות זאת לתגובת הפולימריזציה.
בשר חזיר
חלקים
חלקים שונים של הבשר, בדומה לבשר בקר, הם צלעות, צוואר, סינטה, פילה, ירך וכולי. סוגים שונים של בשר חזיר מעושן הם:
היסטוריה
מוצאו של החזיר המבוית הוא מחזיר בר והוא בוית כבר באלף ה-6 לפנה"ס ונמנה עם בעלי החיים המבויתים העתיקים בעולם. ההערכה היא שהחזירים הראשונים בויתו במזרח התיכון או בסין. עורם משמש לייצור מוצרים שונים. עוד בעת העתיקה מצא האדם בחזיר שימושים שונים, פרט לאכילה: עצמות החזיר שימשו לייצור כלי נשק וקישוטים שונים, נטייתם של החזירים לחפור באדמה בחיפוש אחר מזון הקלה על החקלאים בחריש וחוש הריח המפותח שלהם סייע, ומסייע עד היום, בחיפוש אחר פטריות כמהין.
מאכלים מבשר חזיר
השימוש העיקרי של בשר חזיר הוא בהכנת מאכלים מעובדים. חזיר הוא המרכיב העיקרי בסוגים רבים של נקניקים ונקניקיות. מאכלים דוגמת שינקן וקותלי חזיר עשויים מבשר חזיר בלבד. בשר כתפי החזיר ורגליו משמש לייצור רצועות מלבניות ארוכות של בייקון ואילו מצדי החזיר נהוג לחתוך חתיכות עגולות. בייקון ושינקן מקובלים בעיקר במערב אירופה ובארצות הברית. במזרח אירופה נוהגים לשמר שומן חזיר עם מלח.
איסורים דתיים על אכילת בשר חזיר
בשר החזיר איננו כשר ואכילתו היא טאבו בדת היהודית (אף יותר ממאכלים לא-כשרים אחרים), ולכן יהודים רבים נמנעים מלאוכלו. במסעדות ישראליות המגישות בשר חזיר נהוג לעיתים לכנות אותו "בשר לבן", ובסלנג עברי מכונה בשר החזיר במונחים ההומוריסטים "בקר נמוך" או "כבש גרמני". בשפת חז"ל כונה החזיר בלשון נקייה "דבר אחר", כיוון שהוא נתפס כסמל לטומאה. בשר החזיר גם איננו חלאל, ולכן גם רוב המוסלמים נמנעים מלאכול אותו.
רזי אמיתי
קורות חייו
ב-1989 קיבל תואר דוקטור לתיאטרון מהGraduate Center The, City University בניו יורק. עבודת הדוקטורט שלו "בין תיאטרון ילדים לתיאטרון לילדים - תולדות התיאטרון לילדים בישראל" היא מחקר היסטורי המתעד את תיאטרון הילדים בישראל מסוף המאה ה-19 ועד ימינו. עבודת מחקר זו בשילוב מאמרים נוספים שכתב אמיתי ראתה אור כספר בשם "תיאטרון ילדים בישראל - צמיחתו וגידולו של התיאטרון לילדים ולנוער בישראל" בהוצאת ספרא בשנת 2013.
רוב לאו
ביוגרפיה
רוברט נולד בשארלוטסוויל, וירג'יניה; בנם של צ'ארלס לאו, עורך דין, וברברה וילסון הפלר (1939–2003), מורה. אחיו הצעיר הוא השחקן צ'אד לאו. כשהיה צעיר הוריו התגרשו והוא עבר עם אחיו ואימו להתגורר בדייטון, אוהיו, שם הוא למד בתיכון אוקווד לפני שעבר למאליבו, קליפורניה.
לאו למד בתיכון סנטה מוניקה בסנטה מוניקה, קליפורניה, שם הכיר את השחקן צ'ארלי שין. באוטוביוגרפיה שלו "Stories I Only Tell My Friends", הוא כתב על שין, "שנינו היינו חנונים, הוא רצה להיות שחקן בייסבול".
אחיו-למחצה מנישואיה השניים של אמו הוא המפיק מיקה דייר. אחיו-למחצה מנישואיו השניים של אביו הוא הצלם ג'סטין לאו.